A BIZOTTSÁG HATÁROZATA
(2004. december 6.)
a Pseudomonas solanacearum (Smith) Smith terjedése elleni Egyiptomra vonatkozó szükséghelyzeti intézkedések tagállamok által történő meghozatalának ideiglenes engedélyezéséről szóló 2004/4/EK határozat módosításáról és javításáról
(az értesítés a B(2004) 4602. számú dokumentummal történt)
(2004/836/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényeket vagy növényi termékeket károsító szervezeteknek a Közösségbe történő behozása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésére,
mivel:
(1)
A 2004/4/EK bizottsági irányelv (2) értelmében az Egyiptomból származó Solanum tuberosum L. gumós növényeket elvben nem lehet a Közösségbe behozni. Ennek ellenére a 2003-2004-es behozatali évben engedélyezték a „kártevőmentes” területekről származó és külön feltételeknek megfelelő ilyen gumós növények behozását a Közösségbe.
(2)
A 2003-2004-es behozatali évben több Pseudomonas solanacearum (Smith) Smith-es esetet is észleltek, és Egyiptom maga elhatározta az egyiptomi burgonya Közösség felé irányuló teljes exportjának betiltását 2004. április 9-től.
(3)
A helyzetet újraértékelték. Egyiptom tájékoztatta a Bizottságot, hogy szigorú intézkedéseket vezetett be a Közösségbe irányuló burgonyaexportra vonatkozó egyiptomi intézkedéseket megsértő termelők, ellenőrök, exportőrök és csomagoló állomások ellen. További intézkedéseket vezettek be a kártevőmentes területek azonosítása, a növény-egészségügyi igazolás érvényességének 15 napról 7 napra való csökkentése, az ellenőrök számának növelése, a zsákok címkézésére vonatkozó szigorúbb szabályok és a Közösségbe burgonyát exportálni szándékozó vállalkozásokra vonatkozó szigorú szabályok tekintetében.
(4)
Az Egyiptomtól kapott tájékoztatás fényében a Bizottság megállapította, hogy a Pseudomonas solanacearum (Smith) Smith terjedésének veszélye nem áll fenn Egyiptom kártevőmentes területeiről származó és külön feltételeknek eleget tévő Solanum tuberosum L. gumós növények Közösségbe hozásával. Az Egyiptomból származó Solanum tuberosum L. gumós növények behozása tehát engedélyezhető a 2004-2005-ös behozatali évre.
(5)
Ezen kívül néhány szövegezési hibát javítani kell.
(6)
Ezért a 2004/4/EK határozatot ennek megfelelően módosítani kell.
(7)
Az e határozatban előírt intézkedések összhangban vannak a Növény-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/4/EK határozat a következőképpen módosul:
1.
A 2. cikk a következőképpen módosul:
a)
az első bekezdésben „2003-2004” helyébe „2004-2005” lép;
b)
a második bekezdésben „2003-2004” helyébe „2004-2005” lép.
2.
A harmadik bekezdésben „2003-2004” helyébe „2004-2005” lép.
3.
A 4. cikkben „2004. augusztus 30.” helyébe „2005. augusztus 30.” lép.
4.
A 7. cikkben „2004. szeptember 30.” helyébe „2005. szeptember 30.” lép.
5.
A melléklet a következőképpen módosul:
a)
az 1. a) pontban „a Bizottság által megállapított rendelkezések szerint” szöveget el kell hagyni;
b)
az 1. b) pont iii. alpontjában „2003-2004” helyébe „2004-2005” lép;
c)
az 1. b) pont iii. alpontjának második franciabekezdésében „2004. január 1.” helyébe „2005. január 1.” lép;
d)
az 1. b) pont x. alpontjának helyébe a következő szöveg lép:
„x)
olvashatóan címkézett minden zsákra, melyet az illetékes egyiptomi hatóság felügyelete alatt zártak le, a határozat 2. cikkében megállapított »kártevőmentes területek« listája szerinti hivatalos kód és a megfelelő tételszám kitörölhetetlen jelölésével;”
e)
az 1. b) pont xii. alpontjában „2004. január 1.” helyébe „2005. január 1.” lép;
f)
az 5. pont második albekezdésében „2003-2004” helyébe „2004-2005” lép.
2. cikk
Ennek a határozatnak a tagállamok a címzettjei.
Kelt Brüsszelben, 2004. december 6-án.